Diari Oficial de la Generalitat Valenciana


Sumari del DOGV 3620, del 08-11-1999 (1999/9377)

DECRET 203/1999, de 3 de novembre, del Govern Valencià, pel qual s'aprova la modificació de l'actual denominació del «Col·legi Oficial d'Enginyers Tècnics Agrícoles i Perits Agrícoles de Llevant», per la de «Col·legi Oficial d'Enginyers Tècnics Agrícoles i Perits Agrícoles de València i Castelló» i es disposa la inscripció en el Registre de Col·legis Professionals i Consells Valencians de Col·legis Professionals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/11/03/203/dof/vci/html**

### Dades del document

Número de DOGV
:   3620

Data del DOGV
:   08-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9377


Data del document
:   03-11-1999

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * Castelló de la Plana
    * València
    * col·legi professional
    * enginyer
    * legislació

DECRET 203/1999, de 3 de novembre, del Govern Valencià, pel qual s'aprova la modificació de l'actual denominació del «Col·legi Oficial d'Enginyers Tècnics Agrícoles i Perits Agrícoles de Llevant», per la de «Col·legi Oficial d'Enginyers Tècnics Agrícoles i Perits Agrícoles de València i Castelló» i es disposa la inscripció en el Registre de Col·legis Professionals i Consells Valencians de Col·legis Professionals. [1999/X9377]
  
La Constitució Espanyola, en l'article 149.1.18, reserva a l'Estat la competència sobre les Bases del Règim Jurídic de les Administracions Públiques; i l'article 36 prevé que la Llei regularà les peculiaritats pròpies del règim jurídic dels col·legis professionals. La legislació bàsica en aquesta matèria dictada per l'Estat, es troba en la Llei 2/1974, de 13 de febrer, de Col·legis Professionals.
  
D'altra banda, l'Estatut d'Autonomia de la Comunitat Valenciana, en l'article 31, apartat 22, confereix a la Generalitat Valenciana, la competència exclusiva en matèria de col·legis professionals i l'exercici de professions titulades, sense perjuí del que disposen els articles 36 i 139 de la Constitució.
  
Fent ús d'aquestes competències es promulgà la Llei 6/1997, de 4 de desembre, de Consells i Col·legis Professionals de la Comunitat Valenciana, en l'article 9 de la qual es disposa que el canvi de denominació d'un col·legi requerirà l'acord previ d'aquest, l'informe del Consell Valencià de Col·legis corresponent i haurà de ser aprovat mitjançant decret del Govern Valencià.
  
El Col·legi Oficial d'Enginyers Tècnics Agrícoles i Perits Agrícoles de Llevant, va ser inscrit en el Registre de Col·legis Professionals i Consells Valencians de Col·legis Professionals, mitjançant assentament practicat pels òrgans competents de la Generalitat Valenciana, el 22 d'abril de 1987, amb un àmbit territorial d'acció que comprén exclusivament les províncies de València i Castelló.
  
La presidenta del Col·legi Oficial d'Enginyers Tècnics Agrícoles i Perits Agrícoles de Llevant, ha formalitzat davant d'aquesta conselleria, la sol·licitud de canvi de denominació del citat col·legi professional, adjuntant el certificat emés pel secretari del col·legi de l'acord de la Junta General de Col·legiats, adoptat en la reunió del dia 21 de desembre de 1998, en la qual s'aprovà la proposta de modificar l'actual denominació del col·legi, per la de «Col·legi Oficial d'Enginyers Tècnics Agrícoles i Perits Agrícoles de València i Castelló». El Consell Valencià de Col·legis de la respectiva professió, fins a la data no consta que haja sigut constituït.
  
En conseqüència, segons el que disposa l'article 9 de la Llei 6/1997, de 4 de desembre, de Consells i Col·legis Professionals de la Comunitat Valenciana, a proposta del conseller de Justícia i Administracions Públiques, i amb la deliberació prèvia del Govern Valencià en la reunió del dia 3 de novembre de 1999,
  
DECRETE
  
Article únic
  
S'aprova el canvi de la denominació actual del «Col·legi Oficial d'Enginyers Tècnics Agrícoles i Perits Agrícoles de Llevant», el qual s'anomenarà «Col·legi Oficial d'Enginyers Tècnics Agrícoles i Perits Agrícoles de València i Castelló».
  
En compliment de l'article 24 de la Llei de la Generalitat Valenciana 6/1997, de 4 de desembre, de Consells i Col·legis Professionals de la Comunitat Valenciana, es disposa la inscripció d'aquest canvi de denominació en el Registre de Col·legis Professionals i de Consells Valencians de Col·legis Professionals.
  
DISPOSICIÓ FINAL
  
Aquest decret vigirà des del mateix dia de la publicació en el Diari Oficial de la Generalitat Valenciana.
  
Valencia, 3 de novembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,


Còpia Permalink ELI